open-index/open-wikipedia-markdown huggingface dataset:
اقبال احمد سرڈاگی

**اقبال احمد سرڈاگی** (پیدائش: 5 جون 1944ء) بھارت کی 14ویں لوک سبھا کے رکن تھے۔ وہ کرناٹک کے گلبرگہ حلقے سے منتخب ہوئے تھے۔ وہ انڈین نیشنل کانگریس کے رکن ہیں۔

2009ء کے عام انتخابات میں گلبرگہ انتخابی حلقہ درج فہرست طبقات کے لیے محفوظ کیا گیا تھا۔ اسی وجہ سے اقبال کو یہ نشست پر مقابلے کا موقع ملکارجن کھڑگے کو دینا پڑا جو یہاں سے جیت کر 15ویں لوک سبھا کے دوران بھارت کے مرکزی وزیر برائے مزدوری و ملازمت رہے بنے تھے۔

اقبال احمد سرڈاگی اب بھی کانگریس کے سرگرم رکن ہیں۔

## خارجی روابط
* بھارت کے پارلیمنٹ کی ویب گاہ کا صفحہ اول

زمرہ:1944ء کی پیدائشیں
زمرہ:تیرہویں لوک سبھا کے ارکان
زمرہ:چودہویں لوک سبھا کے ارکان
زمرہ:کرناٹک سے انڈین نیشنل کانگریس کے سیاست دان
زمرہ:کرناٹک سے لوک سبھا کے ارکان
زمرہ:گلبرگہ کی شخصیات
زمرہ:کرناٹک کے سیاست دان کے نامکمل مضامین
زمرہ:ویکی ڈیٹا سے مختلف مختصر وضاحت
زمرہ:مئی 2024ء کی وفیات
گرو ہرکرشن

**گرو ہرکرشن**(; ) (پیدائش :23 جولائی، 1656 وفات 30 مارچ، 1664ء)سکھوں کے دس میں سے آٹھویں سکھ گرو ہیں۔گرو ہرکشن کو 5 سال کی عمر میں ہی اپنے باپ گرو ہررائے کے مرنے کے بعد7 اکتوبر، 1661ء کوگرو بن گئے تھے۔ 
گرو ہرکشن کو بال گرو یعنی بچہ گرو کے طور پر بھی جانا جاتا ہے۔ وہ 8 سال کی عمر میں دہلی میں پھیلنے والی وبا کی وجہ سے مر گئے تھے۔ اُن کا گرو ہونے کا دور صرف 2 سال 5 ماہ اور 24 دن ہے۔

## حوالہ جات

## بیرونی روابط

* DiscoverSikhism - Sri Guru Harkrishan Sahib Sri Guru Harkrishan Sahib is the eighth of the Ten Sikh Gurus. Read about his life and stories here.
* Sikhs.org
* Sikh-History.com
* Shri Har Krishan Dhiaiyai Kirtan Shabad
* Sri Har Krishan Dhiaiyai - Video on Sri HarKrishan Sahib
* - Video on YouTube on Sri Guru HarKrishan
* srigurugranthsahib.org
* Learn more about Har Kishan

زمرہ:1656ء کی پیدائشیں
زمرہ:1664ء کی وفیات
زمرہ:بھارت میں وبائی مرض اموات
زمرہ:پنجابی شخصیات
زمرہ:چیچک سے اموات
زمرہ:سکھ گرو
زمرہ:ہندوستان میں 1661ء
زمرہ:ویکی ڈیٹا سے مطابقت رکھنے والی مختصر تفصیل
زمرہ:کم سنی میں اموات
زمرہ:سترہویں صدی کی ہندوستانی شخصیات
زمرہ:ضلع روپنگر کی شخصیات
زمرہ:تاریخ سکھ مت
ہفت اورنگ

**ہفت اورنگ** مولانا جامی کی تصنیف ہے جو فارسی ادب میں شاہکار کا درجہ رکھتی ہے۔
## ہفت اورنگ کا مختصر جائزہ
ہفت اورنگ فارسی کے دو الفاظ کا مجموعہ ہے، ہفت سے مراد سات اور اورنگ کے معنی تخت کے ہوتے ہیں، یعنی سات تخت یا سات درجات۔ دراصل یہ تصنیف شاعری کی وہ صنف ہے جس میں سات مثنویاں یا حکایات شعر کی شکل میں نظم کی جائیں۔ ہفت اورنگ کے دوسرے معانی جو خود مولانا جامی نے بیان کیے ہیں وہ یہ ہیں کہ: اُن سات ستاروں کو بھی ہفت اورنگ کہتے ہیں جو شمال میں واقع بنات النعش کا حصہ ہیں۔ وہ دیکھنے میں سات ہی معلوم ہوتے ہیں اور اُن کی ظاہری ساخت یوں دکھائی دیتی ہے جیسے ایک تخت پر دوسرا تخت رکھ دیا گیا ہو۔
* دین اسلام، فلسفہ اور رموز ہائے تصوف اِن مثنویوں میں جا بجا پائے جاتے ہیں جن سے مولانا جامی کی روحانی و فلسفی شخصیت ہمارے سامنے تصور میں آ جاتی ہے۔

## سات مثنویاں
اِس میں سات مثنویاں بشکل حکایات یوں ہیں:
* **سلسلة الذهب:** (سونے کی زنجیر)، یہ مثنوی سبق آموز حکایات پر مشتمل ہے۔
* **یوسف و زلیخا:** مثنوی یوسف و زلیخا کے نام سے لکھی گئی یہ مثنوی فارسی شاعری میں اہم مقام رکھتی ہے۔ اِس مثنوی میں عزیز مصر پوتیفار کی زوجہ زلیخا کا حضرت یوسف علیہ السلام سے عشق و محبت کی داستاں ہے جو عین اسلامی روایات کی بنا پر شعر کی شکل میں نظم کی گئی ہے۔
* **سبحة الابرار:** (پرہیزگاروں کی مالا)، بھی سبق آموز حکایات پر مشتمل مثنوی ہے۔
* **سلامان و ابسال**: یہ مثنوی بھی ایک برباد محبت کی کہانی ہے جس میں ایک شہزادے سلامان کی عشقیہ داستان اُس کی کنیز ابسال کے ساتھ شعری انداز میں بیان کی گئی ہے۔ دراصل یہ یونانی عشقیہ داستان ہے جسے اوائل عہد اسلامیہ میں عربی زبان میں ابن حنین نے ترجمہ کیا تھا۔ اُسی عربی ترجمہ سے مولانا جامی نے اِسے فارسی زبان میں ڈھال لیا اور اب تک یہ مثنوی کتاب ہفت اورنگ میں ایک شاہکار بنی ہوئی ہے۔ فارسی ماہر لسانیات علی اکبر دہخدا کے مطابق یہ ایک اسرائیلی داستان ہے جو زمانہ قبل از مسیح موجودہ فلسطین کے کسی قصبہ یا شہر میں انجام پائی۔ انگریزی شاعر ایڈورڈ فٹز جیرالڈ (پیدائش: 31 مارچ 1809ء - وفات: 14 جون 1883ء ) نے اِس کا انگریزی ترجمہ کیا تھا جو 1904ء میں لندن سے شائع ہوا۔
* **تحفۃ الاحرار:** (آزاد کے ہدیے)، اِس میں چھوٹی چھوٹی نیکیوں کے صلے میں ملنے والی نیکیوں کا اجر بیان کیا گیا ہے۔
* **لیلیٰ مجنوں:** یہ مثنوی دو عظیم عشقیہ کردار لیلیٰ مجنوں کی عشقیہ داستان ہے۔ یہ بھی شاہکار تصور کی جاتی ہے۔
* **خردنامهٔ اسکندری:** (حکمت و نصائح سکندر اعظم)، اِس حصہ میں سکندر اعظم کی اُن حکایات و نصائح کا ذکر کیا گیا ہے جو اُس کی فتوحات کے زمانہ میں اُسے نے عوام اور اپنی شاہی فوج سے بیان کیں۔ یہ حکمت و نصائح کا مجموعہ فارسی ادب میں شاہکار مانا جاتا ہے۔

## نسخہ فرئیر جامی
1556ء سے 1565ء کے درمیانی عرصہ میں جب فرئیر مشہد کا گورنر تھا، تو اُسے ابراہیم مرزا نے امداد میسر کی تاکہ وہ ہفت اورنگ کو مصوری میں ڈھال دے۔ اِس نتیجے میں ہفت اورنگ کا وہ شاہکار دیکھنے میں آیا کہ آج تک فارسی ادب میں شاعری کو مصوری کے رنگ میں ڈھالا نہیں گیا۔ اب یہ نسخہ فرئیر جامی کہلاتا ہے اور نگارخانہ ہنر فرئیر واشنگٹن ڈی سی میں موجود ہے۔
## مزید پڑھیے
* Simpson, J.R.R. Marianna Shreve (1997). Sultan Ibrahim Mirza's Haft Awrang: A Princely Manuscript from Sixteenth-Century Iran. Yale University Press. hardback: ISBN 978-0-300-06802-3

زمرہ:پندرہویں صدی کی کتابیں
زمرہ:فارسی الفاظ اور جملے
زمرہ:فارسی نظمیں
زمرہ:فارسی ادب
ایما واٹسن

**ایما شارلیٹ ڈیوری واٹسن** (پیدائش: 15 اپریل 1990ء) ایک برطانوی اداکارہ، ماڈل اور سماجی کارکن ہیں۔ انھوں نے پیرس میں جنم لیا اور اوکسفرڈشائر میں پلی بڑھیں۔ ایما ڈریگن اسکول میں زیر تعلیم رہیں اور اوکسفرڈ میں اسٹیج کوچ تھیٹر آرٹس کی شاخ میں اداکارہ بننے کی تربیت پائی۔ ہیری پوٹر فلمی سلسلہ میں اپنے مرکزی کردار ہرمائنی گرینجر کے ذریعے ان کی شہرت کے سفر کا آغاز ہوا اور وہ 2001ء سے 2011ء تک ہیری پوٹر سلسلے کی تمام آٹھوں فلموں میں جلوہ گر ہوئیں۔ اس سے قبل انھوں نے صرف اسکول ڈراموں میں اداکاری کی تھی۔ ہیری پوٹر سلسلے نے ایما واٹسن کو عالمی شہرت کی حامل اداکارہ بنادیا اور ناقدین کی ستائش کے ساتھ ساتھ انھیں 10 ملین یورو سے زیادہ رقم حاصل ہوئی۔ انھوں نے اس سلسلے کے علاوہ بھی اداکاری جاری رکھی۔ سب سے پہلے ایما نے دی ٹیل آف ڈیسپریاکس میں صداکاری کی اور جب ناول بیلے شوز کی ٹیلی ویژن کے لیے ڈھالا گیا تو اس کا حصہ بھی رہیں۔ اس وقت سے، ایما کئی فلمیں کرچکی ہیں۔

سال 2011ء سے 2014ء تک، ایما فلمی منصوبوں پر کام کرنے کے ساتھ ساتھ تعلیم بھی حاصل کرتی رہیں۔ اس دوران وہ جامعہ براؤن اور وارسیسٹر کالج، اوکسفرڈ میں زیر تعلیم رہیں اور مئی 2014ء میں جامعہ براؤن سے انگریزی ادب میں بیچلرز کی سند حاصل کی۔

ایما کے ماڈلنگ سفر میں بربری اور لین کم کے لیے تشہیری مہم شامل ہیں۔ بطور مشیر فیشن، انھوں نے پیپل ٹری کے لیے ملبوسات کا ایک سلسلہ تیار کرنے میں معاونت کی۔ انھیں 2014ء میں برطانوی اکادمی فلم و ٹیلی ویژن فنون کی جانب سے سال کا برطانوی فن کار کا اعزاز دیا گیا۔ اسی سال، اقوام متحدہ نسواں کی سفیر خیرسگالی کے طور پر ان کا تقرر ہوا اور انھوں نے خواتین کے لیے اقوام متحدہ کی مہم ہی فار شی میں اہم کردار ادا کیا جس کا مقصد جنسی مساوات کے لیے مردوں کو آگے آنے کی ترغیب دینا ہے۔

## بیرونی روابط

* ایما واٹسن Fansite

* 
* 
* 
* 
* Guides: Harry Potter Actors at the BBC
* 
* 

## حوالہ جات

زمرہ:1990ء کی پیدائشیں
زمرہ:اکیسویں صدی کی انگریز اداکارئیں
زمرہ:انگریز حامی حقوق نسواں
زمرہ:انگریز خواتین ماڈل
زمرہ:انگریز فعالیت پسند
زمرہ:انگریز فعالیت پسند خواتین
زمرہ:انگریز فلمی اداکارائیں
زمرہ:انگریز ٹیلی ویژن اداکارائیں
زمرہ:اوکسفرڈ کی شخصیات
زمرہ:برطانوی بچوں کی اداکارہ
زمرہ:بقید حیات شخصیات
زمرہ:پاناما دستاویزات میں مذکور شخصیات
زمرہ:فرانسیسی نژاد انگریز شخصیات
زمرہ:مضمون مع مختصر وضاحت
زمرہ:ووسٹر کالج، اوکسفرڈ کے فضلا
زمرہ:پیرس کی اداکارائیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:نسائيت پسند
زمرہ:لندن کی اداکارائیں
زمرہ:براؤن یونیورسٹی کے فضلا
زمرہ:لندن کے ماڈل
زمرہ:لندن کی شخصیات
زمرہ:پیرس کی شخصیات
زمرہ:ازلنگٹن (ضلع) کی شخصیات
زمرہ:انگریز صوتی اداکار
زمرہ:15 اپریل کی پیدائشیں
زمرہ:پیرس میں پیدا ہونے والی شخصیات
زمرہ:اقوام متحدہ کے خیر سگالی سفیر
زمرہ:برطانوی صوتی اداکارائیں
زمرہ:اکیسویں صدی کی برطانوی خواتین
زمرہ:بچے اداکار
زمرہ:ماڈل (پیشہ)
زمرہ:برطانوی اداکار
زمرہ:جامعہ اوکسفرڈ کے فضلا
زمرہ:لندن بورو ازلنگٹن کے اداکار
ماضی مطلق

**ماضی مطلق** وہ فعل ہوتا ہے جو صرف گذرے ہوئے زمانے کو ظاہر کرتا ہے۔ جیسے عارف نے کتاب پڑھی، ناصر لاہور گیا، حنا نے خط لکھا، راشدہ نے کھانا کھایا، وغیرہ اِن جملوں میں پڑھی، گیا، لکھا اور کھایا ماضی مطلق ہے۔

## ماضی مطلق
### ماضی مطلق کا مفہوم
ماضی مطلق وہ فعل ہوتا ہے جو صرف گذرے ہوئے زمانے کو ظاہر کرتا ہے۔
; یا
ایسا فعل جو دُور یا قریب کی قید کے بغیر گذرے ہوئے زمانے کو ظاہر کرتا ہے ماضی مطلق کہلاتا ہے۔
; یا
وہ فعل جس میں کسی کام کا کرنا یا ہونا مطلق گذرے ہوئے زمانے میں پایا جائے۔

### مثالیں
عارف نے کتاب پڑھی، ناصر لاہور گیا، حنا نے خط لکھا، راشدہ نے کھانا کھایا، وغیرہ اِن جملوں میں پڑھی، گیا، لکھا اور کھایا ماضی مطلق ہے۔
### ماضی مطلق بنانے کا قاعدہ
یہ فعل مصدر کی علامت ”نا“ دور کر کے ”ا“ یا ”ی“ بڑھا دینے سے بنتا ہے۔ افعال لازم میں اس کی گردان فاعل کے مطابق ہوتی ہے، جبکہ افعال متعدی مفعول کے جنس کے حساب سے تبدیل ہوتے ہیں اور فاعل میں نے لگ جاتا ہے۔ اگر مفعول میں "کو" لگا ہو یا اگر مفعول ایک باجان ضمیر ہو تو فعل مذکر واحد شکل میں آتا ہے۔
; مثالیں
پڑھنا سے پڑھا، کھانا سے کھایا، دیکھنا سے دیکھا، آنا سے آیا، کھیلنا سے کھیلا، پینا سے پیا، وغیرہ

### ماضی مطلق کی گردان
آنا مصدر سے ماضی مطلق کی گردان

ہنسنا مصدر سے ماضی مطلق کی گردان

سونا مصدر سے ماضی مطلق کی گردان

لکھنا مصدر سے ماضی مطلق کی گردان

چند افعال ماضی مطلق کی قائدہ سے الگ گردان کرتے ہیں۔ مثلاً کرنا اور جانا:

جانا مصدر سے ماضی مطلق کی گردان

کرنا مصدر سے ماضی مطلق کی گردان

### مفعول کے ساتھ مثالیں
# میں نے جامن *کھایا*۔
# میں نے روٹی *کھائی*۔
# میں نے جامن *کھائے*۔
# میں نے روٹیاں *کھائیں*۔

## حوالہ جات

زمرہ:اردو قواعد
زمرہ:فعل
زمرہ:ویکی ڈیٹا سے مطابقت رکھنے والی مختصر تفصیل
ماضی قریب

**ماضی قریب** اُس فعل کو کہتے ہیں جس میں قریب کا گذرا ہوا زمانہ پایا جائے جیسے علی نے کھانا کھایا ہے، زاہد نے نماز پڑھی ہے، اسلم فیصل آباد سے آیا ہے، معصومہ نے آم خریدے ہیں، حنا نے سبق پڑھا ہے، سارہ نے خط لکھا ہے وغیرہ اِن جملوں میں کھایا ہے، پڑھی ہے، آیا ہے، خریدے ہیں، پڑھا ہے، لکھا ہے ماضی قریب ہیں۔

## ماضی قریب
### ماضی قریب کا مفہوم
ماضی قریب اُس فعل کو کہتے ہیں جس میں قریب کا گذرا ہوا زمانہ پایا جائے۔
; یا
ایسا فعل جو قریب کے گذرے ہوئے زمانے میں ہوا ہو اسے فعل ماضی قریب کہا جاتا ہے۔
; یا
فعل ماضی قریب وہ فعل ہوتا ہے جس میں کسی کام کا ہونا قریب کے زمانے میں ہو۔
### ماضی قریب کی مثالیں
علی نے کھانا کھایا ہے، زاہد نے نماز پڑھی ہے، اسلم فیصل آباد سے آیا ہے، معصومہ نے آم خریدے ہیں، حنا نے سبق پڑھا ہے، سارہ نے خظ لکھا ہے وغیرہ اِن جملوں میں کھایا ہے، پڑھی ہے، آیا ہے، خریدے ہیں، پڑھا ہے، لکھا ہے ماضی قریب ہیں۔
### ماضی قریب بنانے کا قاعدہ
ماضی قریب بنانے کا قاعدہ یہ ہے کہ مصدر سے ماضی مطلق بنا کر آخر میں ہے بڑھا دیتے ہیں جیسے دوڑنا مصدر سے ماضی مطلق دوڑا بناتے ہیں اور آخر میں ہے کا اضافہ کرتے ہیں تو دوڑا ہے بن جاتا ہے یہ ماضی قریب ہے۔
### ماضی قریب کی گردان
آنا اور پڑھنا مصدر سے ماضی قریب کی گردان

لانا مصدر سے ماضی قریب کی گردان

دوڑنا اور کھانا مصدر سے ماضی قریب کی گردان

## حوالہ جات

زمرہ:اجزائے کلام
زمرہ:اردو قواعد
زمرہ:فعل
زمرہ:قواعد
ماضی بعید

**ماضی بعید** وہ فعل ہوتا جس میں کسی کام کا ہونا یا کرنا دُور کے زمانے میں پایا جائے۔ سلمیٰ نے خط لکھا تھا، عرفان نے سبق پڑھا تھا، سیما سیب لائی تھی، اسلم سویا تھا، شاہدہ نے حلوا پکایا تھا، انیلا کرسی پر بیٹھی تھی، اِن جملوں میں لکھا تھا، پڑھا تھا، لائی تھی، سویا تھا، پکایا تھا، بیٹھی تھی، ماضی بعید ہیں۔
## ماضی بعید
### ماضی بعید کا مفہوم
ماضی بعید اُس فعل کو کہتے ہیں جس میں دُورکا زمانہ پایا جائے۔
; یا
وہ فعل ہوتا جس میں کسی کام کا ہونا یا کرنا دُور کے زمانے میں پایا جائے۔
; یا
وہ فعل جو دُور کے گذرے ہوئے زمانے میں ہوا ہو اسے ماضی بعید کہا جاتا ہے۔
### ماضی بعید کی مثالیں
سلمیٰ نے خط لکھا تھا، عرفان نے سبق پڑھا تھا، سیما سیب لائی تھی، اسلم سویا تھا، شاہدہ نے حلوا پکایا تھا، انیلا کرسی پر بیٹھی تھی، اِن جملوں میں لکھا تھا، پڑھا تھا، لائی تھی، سویا تھا، پکایا تھا، بیٹھی تھی، ماضی بعید ہیں۔
### ماضی بعید بنانے کا قاعدہ
ماضی بعید بنانے کا قاعدہ یہ ہے کہ مصدر سے ماضی مطلق بنا کر آخر میں تھا بڑھا دیتے ہیں جیسے لکھنا مصدر سے ماضی مطلق لکھا بناتے ہیں اور آخر میں تھا کا اضافہ کرتے ہیں تو لکھا تھا بن جاتا ہے یہ ماضی بعید ہے۔
### ماضی بعید کی گردان
; دوڑنا اور کھانا مصدر سے ماضی بعید کی گردان

; ہنسنا اور سننا مصدر سے ماضی بعید کی گردان

; آنا مصدر سے ماضی بعید کی گردان

## حوالہ جات

زمرہ:اجزائے کلام
زمرہ:اردو قواعد
زمرہ:فعل
زمرہ:قواعد
ورلڈ سکھ آرگنائزیشن

**عالمی سکھ تنظیم**، **ورلڈ سکھ آرگنائزیشن** یا ڈبیلو ایس او ایک غیر تجارتی تنظیم ہے جسے 1984ء میں عالمی طور پر سکھوں کے مفادات کے لیے قائم کیا گیا۔

آپریشن بلیواسٹار کے بعد سکھوں نے بیرون ملک منظم ہونا شروع کیا۔ 2006ء میں کینیڈا کے ٹی وی چینل سی بی سی کی سکھ مذہب پر بننے والی دستاویزی فلم کے مطابق کینیڈا میں مقیم سکھ کمیونٹی نہ صرف سیاسی اثرورسوخ بڑھا رہی ہے بلکہ کھلے عام خود مختار سکھ ریاست کے لیے ہونے والی دہشت گرد کارروائیوں کے لیے مدد فراہم کرر ہی ہے۔ کینیڈا کی ورلڈ سکھ آرگنائزیشن نے اس دستاویزی فلم میں لگائے گئے الزامات کو غلط قرار دے کر ٹی وی چینل پر ہتک عزت کا دعویٰ کر دیا۔

## حوالہ جات

## بیرونی روابط
* کینیڈا کی ورلڈ سکھ آرگنائزیشن

زمرہ:سکھ سیاست
زمرہ:سکھ تنظیمیں
زمرہ:کینیڈا میں 1984ء کی تاسیسات
زمرہ:1984ء میں قائم ہونے والی تنظیمیں
زمرہ:کینیڈا میں سیاسی وکالت گروہان
گرو تیغ بہادر

**گرو تیغ بہادر** (، ; 1 (پیدائش : اپریل، 1621ءوفات : 24 نومبر، 1675ء)،، کو 9ویں نانک کے طور پر جانا جاتا ہے۔ وہ سکھ مذہب کے 10 میں سے 9ویں گرو تھے۔ آپ کا تعلق گجر خاندان سے تھا۔

## حوالہ جات

زمرہ:1621ء کی پیدائشیں
زمرہ:1675ء کی وفیات
زمرہ:سترہویں صدی میں بھارت سے سزائے موت یافتہ شخصیات
زمرہ:اسلام قبول نہ کرنے پر سزائے موت پانے والے لوگ
زمرہ:پنجابی شخصیات
زمرہ:سزائے موت یافتہ بھارتی شخصیات
زمرہ:سکھ شہدا
زمرہ:سکھ گرو
زمرہ:مغلیہ سلطنت سے سزائے موت یافتہ شخصیات
زمرہ:بھارتی بانیان شہر
زمرہ:ویکی ڈیٹا سے مختلف مختصر وضاحت
زمرہ:سترہویں صدی کے ہندوستانی فلسفی
زمرہ:سکھ مت بلحاظ ملک
زمرہ:سزائے موت بذریعہ سر قلم
ماضی استمراری

**ماضی استمراری** ماضی استمراری اُس فعل کو کہتے ہیں جس میں گذرا ہوا زمانہ جاری حالت میں پایا جائے۔ جیسے عدیل صبح سویرے اُٹھتا تھا، ارم کھانا کھا رہا تھا، ہم ہر روز سیر کو جایا کرتے تھے، علی پڑھتا تھا، نجمہ لکھتی تھی، اصغر کھاتا تھا، اسلم روزانہ اسلام آباد جاتا تھا، اِن جملوں میں اُٹھتا تھا، کھا رہا رتھا، جایا کرتے تھے، پڑھتا تھا، لکھتی تھی، کھاتا تھا، جاتا تھا ماضی استمراری ہیں۔
## ماضی استمراری
### ماضی استمراری کا مفہوم
ماضی استمراری اُس فعل کو کہتے ہیں جس میں گذرا ہوا زمانہ جاری حالت میں پایا جائے۔
; یا
ایسا فعل جو گذرے ہوئے زمانے میں کسی کام کے بار بار ہونے یا جاری رہنے کو ظاہر کرے اسے ماضی استمراری کہتے ہیں۔
; یا
ماضی استمراری وہ فعل ہے جو کسی کام کے بار بار ہونے یا جاری رہنے کو ظاہر کرے اسے ماضی استمراری کہتے ہیں۔
### ماضی استمراری کی مثالیں
عدیل صبح سویرے اُٹھتا تھا، ارم کھانا کھا رہا تھی، ہم ہر روز سیر کو جایا کرتے تھے، علی پڑھتا تھا، نجمہ لکھتی تھی، اصغر کھاتا تھا، اسلم روزانہ اسلام آباد جاتا تھا، اِن جملوں میں اُٹھتا تھا، کھا رہا رتھا، جایا کرتے تھے، پڑھتا تھا، لکھتی تھی، کھاتا تھا، جاتا تھا ماضی استمراری ہیں۔
### ماضی استمراری بنانے کا قاعدہ
مصدر کی علامت ”نا“ دُور کرکے، ”تا تھا“ یا ”رہا تھا“ لگانے سے ماضی استمراری بن جاتا ہے جیسے کھانا کا ”نا“ دُور کر کے ”تا تھا“ اور ”رہا تھا“ لگانے سے ”کھاتا تھا“ یا ”کھا رہا تھا“ ماضی استمراری بن جاتا ہے۔
### ماضی استمراری کی گردان

; لکھنا اور پڑھنا مصدر سے ماضی استمراری کی گردان

; آنا مصدر سے ماضی استمراری کی گردان

; کھانا مصدر سے ماضی استمراری کی مثال

## حوالہ جات

زمرہ:اجزائے کلام
زمرہ:اردو قواعد
زمرہ:فعل
زمرہ:قواعد
ماضی شکیہ

**ماضی شکیہ **وہ فعل ہے جس میں گذرا ہوا زمانہ شک کے ساتھ پایا جائے جیسے سیما نے نماز پڑھی ہوگی، عرفان مسجد گیا ہوگا، عرفان نے چاند دیکھا ہوگا، اشرف نے خط لکھا ہوگا، نسرین نے سبق پڑھا ہوگا، قنبر نے کھانا کھایا ہوگا، اِن جملوں میں پڑھی ہوگی، گیا ہوگا، دیکھا ہوگا، لکھا ہوگا، پڑھا ہوگا، کھایا ہوگا، فعل ماضی شکیہ ہیں۔
## ماضی شکیہ
### ماضی شکیہ کا مفہوم
ماضی شکیہ وہ فعل ہے جس میں گذرا ہوا زمانہ شک کے ساتھ پایا جائے۔
; یا
ایسا فعل جس میں گذرا ہوا زمانہ شک کے ساتھ پایا جائے ماضی شکیہ کہلاتا ہے۔
; یا
وہ فعل جس میں کسی کام کا کرنا یا ہونا گذرے ہوئے زمانے میں شک کے ساتھ پایا جائے ماضی شکیہ کہلاتا ہے۔
### ماضی شکیہ کی مثالیں
سیما نے نماز پڑھی ہوگی، عرفان مسجد گیا ہوگا، عرفان نے چاند دیکھا ہوگا، اشرف نے خط لکھا ہوگا، نسرین نے سبق پڑھا ہوگا، قنبر نے کھانا کھایا ہوگا، اِن جملوں میں پڑھی ہوگی، گیا ہوگا، دیکھا ہوگا، لکھا ہوگا، پڑھا ہوگا، کھایا ہوگا، فعل ماضی شکیہ ہیں۔
### ماضی شکیہ بنانے کا قاعدہ
مصدرسے ماضی مطلق بنا کر آخر میں ہو گا بڑھا دیتے ہیں جیسے دیکھنا مصدر سے دیکھا ماضی مطللق بناتے ہیں اور آخر میں ہو گا لگانے سے دیکھا ہو گا ماضی شکیہ بن جاتا ہے۔
### ماضی شکیہ کی گردان
; دوڑنا اور لکھنا مصدر سے ماضی شکیہ کی گردان

; لانا اور پڑھنا مصدر سے ماضی شکیہ کی گردان

; آنا مصدر سے ماضی شکیہ کی گردان

## حوالہ جات

زمرہ:اجزائے کلام
زمرہ:اردو قواعد
زمرہ:قواعد
ماضی شرطی یا تمنائی

**ماضی شرطی یا تمنائی** وہ فعل جس میں گذرے ہوئے زمانے میں کسی ہونے والے کام کے ساتھ تمنا یا شرط پائی جائے جیسے کاش وہ سچ بولتا، اگر اسلم محنت کرتا تو کامیاب ہو جاتا، حنا کراچی آتی تو چڑیا گھر دیکھتی، کاش تم سبق پڑھتے، اگر انیلا خط لکھتی، اِن جملوں میں بولتا، کامیاب ہو جاتا، دیکھتی، پڑھتے، لکھتی ماضی شرطی یا تمنائی ہیں۔
## ماضی شرطی یا تمنائی
### ماضی شرطی یا تمنائی
ایسا فعل جس میں گذرے ہوئے زمانے میں کسی کام کے ساتھ کوئی تمنا یا شرط پائی جائے اُسے ماضی شرطی یا تمنائی کہتے ہیں۔
; یا
وہ فعل جس میں گذرے ہوئے زمانے میں کسی ہونے والے کام کے ساتھ تمنا یا شرط پائی جائے تو ایسے فعل کو فعل ماضی تمنائی یا شرطی کہتے ہیں۔
; یا
ایسا فعل جس میں کسی کام کے کرنے یا ہونے میں گذرے ہوئے زمانے میں کوئی تمنا یا شرط پائی جائے اُسے ماضی تمنائی یا شرطی کہتے ہیں۔
### ماضی شرطی یا تمنائی کی مثالیں
کاش وہ سچ بولتا، اگر اسلم محنت کرتا تو کامیاب ہو جاتا، حنا کراچی آتی تو چڑیا گھر دیکھتی، کاش تم سبق پڑھتے، اگر انیلا خط لکھتی، اِن جملوں میں بولتا، کامیاب ہو جاتا، دیکھتی، پڑھتے، لکھتی ماضی شرطی یا تمنائی ہیں۔
### ماضی تمنائی یا شرطی بنانے کا قاعدہ
ماضی شرطی یا تمنائی بنانے کا قاعدہ یہ ہے کہ مصدر کی علامت ”نا“ کو دور کر کے آخر میں ”تا“ بڑھا دیتے ہیں جیسے کھانا مصدر کا ”نا“ دُور کر کے ”تا“ بڑھا دیتے ہیں تو ماضی شرطی یا تمنائی کھاتا بن جاتا ہے۔
### ماضی شرطی یا تمنائی کی گردان
; دوڑنا یا جانا مصدر سے ماضی شرطی یا تمنائی کی گردان
 
; لکھنا اور دیکھنا مصدر سے ماضی شرطی یا تمنائی کی گردان

; آنا مصدر سے ماضی تمنائی یا شرطی کی گردان

**اسم مفعول** 

;ختمہ (۔) کی مثالیں
## حوالہ جات

زمرہ:اجزائے کلام
زمرہ:اردو قواعد
زمرہ:فعل
زمرہ:قواعد

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
عبداللہ چغتائی

** ڈاکٹر محمد عبد اللہ چغتائی** (پیدائش: 23 نومبر، 1896ء - وفات: 19 دسمبر، 1984ء) پاکستان سے تعلق رکھنے و الے نامور آرکیٹیکٹ، ماہر اسلامی تعمیرات، مؤرخ اور مصنف تھے۔

## حالات زندگی
ڈاکٹر محمد عبد اللہ چغتائی 23 نومبر، 1896ء کو محلہ چابک سواراں، لاہور، برطانوی ہندوستان میں پیدا ہوئے۔ وہ نامور مصور عبدالرحمٰن چغتائی کے بڑے بھائی تھے۔ انہون نے میو اسکول آف آرٹس لاہور، جامعہ پنجاب اور پیرس یونیوسٹی سے تعلیم حاصل کی اور تاج محل آگرہ کے موضوع پر مقالہ لکھ کر پیرس یونیوسٹی سے 1937ء میں پی ایچ ڈی کی ڈگری حاصل کی۔

## خدمات
ڈاکٹر محمد عبد اللہ چغتائی نے اسلامی فنون لطیفہ بالخصوص فن تعمیر کو اپنی تحقیق اور تحریر کا مرکز بنایا اور اس موضوع پر لاتعداد کتب یادگار چھوڑیں۔ ان کی تصانیف میں* تاریخ نقش و نگار*، *بادشاہی مسجد*، *مساجد عالم*، *مساجد لاہور*، *اماکن لاہور*، *مغربی آرٹ کی مختصر تاریخ*، *اسلامی مصوری*، *پنجاب میں مصوری کی ایک صدی*، *اسلامی خطاطی اور فنون لطیفہ* کے نام سر فہرست ہیں۔

## تصانیف
تاریخ نقش و نگار

* بادشاہی مسجد
* مساجد عالم
* مساجد لاہور
* اماکن لاہور
* مغربی آرٹ کی مختصر تاریخ
* اسلامی مصوری
* پنجاب میں مصوری کی ایک صدی
* اسلامی خطاطی اور فنون لطیفہ

## وفات
ڈاکٹر محمد عبد اللہ چغتائی 19 دسمبر، 1984ء کو لاہور، پاکستان میں وفات پا گئے۔ وہ لاہور میں میانی صاحب کے قبرستان میں آسودۂ خاک ہیں۔

## حوالہ جات

زمرہ:1896ء کی پیدائشیں
زمرہ:1984ء کی وفیات
زمرہ:پاکستانی اردو مصنفین
زمرہ:پاکستانی محققین
زمرہ:پاکستانی مسلم شخصیات
زمرہ:پاکستانی مورخین
زمرہ:لاہور کے مصنفین
تھہیم

شخصیات شیخوپوری کے صحافی ملک فخر عباس تھہیم بھی تھہیم برادری سے تعلق رکھتے ہے۔
،،رائیونڈ کے جاٹ قبائل میں تھہیم قبیلہ کا بھی نمایاں نام ہے جن کی میں سے ،چوہدری احسان تھہیم نمایاں شخصیت ہے

جسٹس ریٹائرڈ عبد الرزاق تھہیم سابق وفاقی وزیر۔جسٹس ریٹائرڈ یونس خان تھہیم

ملک نصیر احمد تھہیم ایڈووکیٹ سپریم کورٹ ملتان

چوہدری محمد انور تھہیم کونسلر سیالکوٹ

محمد راشد تھہیم ڈپٹی ڈائریکٹر اینٹی کرپشن سیالکوٹ

حاجی جمشید عباس تھہیم سابق ممبر پنجاب اسمبلی۔سٹی میئر حافظ آباد

حاجی محمد اشرف تھہیم سابق ناظم ڈسکہ سٹی

سردار عبدالنبی خان تھہیم سیکرٹری لوکل گورنمنٹ سندھ

بیرسٹر علی مرتضٰی تھہیم سٹی میئر شہداد پور

سعید تھہیم انسپکٹر سندھ پولیس

ڈاکٹر شہزاد طاہر تھہیم ڈپٹی کمشنر سکھر

شاھد عبد السلام تھہیم ممبر سندھ اسمبلی لیبر منسٹر ڈیپارٹمنٹ

ظہیر الدین بابر تھہیم پاکستانی سفیر کمبوڈیا

نواب امجد تھہیم چیرمین یو سی چنیوٹ

منشا بابر تھہیم ایڈووکیٹ

میاں ناصر نواز تھیم ایس پی پنجاب پولیس

[زمرہ:سندھی قبائل



[[زمرہ:پنجاب کے جاٹ قبیلے]

[زمرہ:پنجابی قبائل
زمرہ:جاٹ قبائل
زمرہ:جاٹ
زمرہ:تاریخ رائیونڈ
زمرہ:پاکستان میں جاٹ قبائل
زمرہ:پنجاب کے جاٹ قبیلے
زمرہ:سرائیکی قبائل
زمرہ:سندھی قبائل
روون اٹکنسن

**روون سباسٹین اٹکنسن**, سی بی ای (پیدائش: 6 جنوری 1955ء) ایک انگریزی اداکار، مسخرہ اور منظرنگار  ہیں۔ روون کے سٹ کوم بلیک ایڈر اور مسٹر بین ان کی وجہ شہرت ہیں۔ مزاحیہ خاکے کے ایک ٹیلی ویژن شو ناٹ دی نائن او کلاک نیوز (1979ء-1982ء) اور پھر 1979ء میں دی سیکرٹ پولیس مینز بال میں شرکت کے ذریعے روون کو شہرت حاصل ہوئی۔ اُن کے دیگر کاموں میں بانڈ سلسلے کی فلم نیور سے نیور اگین اور سٹ کام دی تھن بلیو لائن (1995ء-1996ء) شامل ہیں۔

انھیں دی آبزرور نے برطانوی مزاح کے 50 مزاحیہ ترین اداکاروں میں شمار کیا ہے، جبکہ 2005ء میں ایک رائے شماری میں وہ دنیا بھر کے سر فہرست 50 مزاح نگاروں میں سے ایک قرار پائے۔ مسٹر بین کی فلمی تشکیل بین اور مسٹر بینز ہالیڈے اور ان کے علاوہ جونی انگلش (2003ء) اور جونی انگلش ریبورن (2011ء فلم) (2011ء) بھی بڑے پردے پر ان کی کامیابیوں میں شمار کی جاتی ہیں۔

## ابتدائی زندگی
اٹکنسن، چار بھائیوں میں سب سے کم عمر ہیں۔ وہ Consett, کاؤنٹی ڈرہم، انگلینڈ میں 6 جنوری 1955ء کو پیدا ہوئے۔

اس کے والد ایرک اٹکنسن ایک کسان اور کمپنی کے ڈائریکٹر تھے۔ انھوں نے ا یلا مے سے 29 جون 1945ء کو شادی کی۔ ان کے تین بڑے بھائی پال (جن کا شیرخواری میں انتقال ہو گیا)، راڈنے، (ایک Eurosceptic ماہر اقتصادیات جو 2000ء میں برطانیہ آزادی پارٹی کی قیادت کے انتخابات ہار گئے تھے) اور روپرٹ ہیں۔

اٹکنسن انگلیکان خاندان میں پلے بڑھے اور ابتدائی تعلیم ڈرہم کوریسٹرز اسکول میں حاصل کی جبکہ بعد میں سینٹ بیز اسکول اور نیو کیسل یونیورسٹی میں زیر تعلیم رہے۔ موخر الذکر ادارے سے انھوں نے الیکٹریکل انجینئری میں سند حاصل کی۔ 1975ء میں انھوں نے الیکٹریکل انجینئری میں ایم ایس سی (MSc) کی سند کے لیے کوئنز کالج، آکسفورڈ میں داخلہ لیا۔ یہ وہی تعلیمی ادارہ ہے جہاں ان کے والد نے  1935ء میں میٹرک کیا تھا، اور جس نے اٹکنسن کو 2006ء میں اعزازی فیلو بنایا۔

اگست 1976ء میں ایڈنبرا فرنچ فیسٹیول کے موقع پر اوکسفرڈ ریوو میں انھیں پہلی بار قومی پیمانے پر توجہ حاصل ہوئی۔ تب تک وہ اوکسفرڈ میں کئی شوز کے لیے ابتدائی خاکے تحریر اور پیش کرچکے تھے۔

## کیریئر
### ریڈیو
اٹکنسن 1978ء میں بی بی سی ریڈیو 3 کے ایک مزاحیہ سلسلے میں جلوہ گر ہوئے جو *اٹکنسن پیپل کہلاتا تھا۔*یہ فرضی عظیم شخصیات کے ساتھ طنزیہ انٹرویو کا ایک سلسلہ تھا، جسے خود اٹکنسن ہی نے نبھایا۔ اس سلسلے کو اٹکنسن اور رچرڈ کرٹس نے لکھا تھا جبکہ گریف رھائز جونز نے پروڈیوس کیا تھا۔

## حوالہ جات

زمرہ:آزادئ اظہار کے فعالیت پسند
زمرہ:اشاعت
زمرہ:اکیسویں صدی کے انگریز مرد اداکار
زمرہ:اکیسویں صدی کے انگریز مرد مصنفین
زمرہ:انگریز ٹیلی ویژن مصنفین
زمرہ:انگریز مرد اسٹیج اداکار
زمرہ:انگریز مرد ٹیلی ویژن اداکار
زمرہ:انگریز مرد صوتی اداکار
زمرہ:انگریز مرد فلمی اداکار
زمرہ:انگریز مرد منظر نویس
زمرہ:انگریز معذور افراد
زمرہ:انگریز ملحدین
زمرہ:بافٹا اعزاز یافتگان (شخصیات)
زمرہ:بچے اداکار
زمرہ:برطانوی ٹیلی ویژن اداکار
زمرہ:برطانوی شخصیات
زمرہ:برطانوی صوتی اداکار
زمرہ:برطانوی فلمی اداکار
زمرہ:برطانوی منظر نویس
زمرہ:بقید حیات شخصیات
زمرہ:بیسویں صدی کی انگریز شخصیات
زمرہ:بیسویں صدی کے انگریز مرد اداکار
زمرہ:بیسویں صدی کے انگریز مرد مصنفین
زمرہ:جامعہ اوکسفرڈ کے فضلا
زمرہ:زر اشتراک درکار مواد کے روابط پر مشتمل صفحات
زمرہ:فلمی اداکار
زمرہ:لارنس اولیور ایوارڈ فاتحین
زمرہ:مزاح کار
زمرہ:مسٹر بین
زمرہ:ویکی ڈیٹا سے مطابقت رکھنے والی مختصر تفصیل
زمرہ:1955ء کی پیدائشیں

زمرہ:نیو کیسل یونیورسٹی کے فضلا
زمرہ:کوئینز کالج، اوکسفرڈ کے فضلا
زمرہ:کاؤنٹی ڈرہم کے مرد اداکار
دی لیجینڈ آف مائیکل مشرا

**دی لیجینڈ آف مائیکل مشرا**  ایک بھارتی فلم ہے جس کی ہدایت منیش جھا نے کی ہے۔ فلم میں ارشد وارثی، ادیتی راؤ حیدری اور بومن ایرانی مرکزی کردار ہیں۔ فلم کی نمائش کی افتتاحی تاریخ 5 اگست 2016ء کو سینما گھروں میں مقرر کی گئی ہے۔

## اداکار==* ارشد وارثی -مائیكل مشرا * ادیتی راؤ حیدری - ورشا شکلا* بومن ایرانی * كايوج ایرانی

## حوالہ جات

## خارجی روابط
* 

زمرہ:2010ء کی دہائی کی ہندی زبان کی فلمیں
زمرہ:2016ء کی فلمیں
زمرہ:بھارتی فلمیں
زمرہ:ہندی زبان کی فلمیں
زمرہ:2016ء کی مزاحیہ فلمیں
زمرہ:2016ء کی ڈراما فلمیں
زمرہ:2010ء کی دہائی کی مزاحیہ-ڈراما فلمیں
زمرہ:بھارتی مزاحیہ-ڈراما فلمیں
پنجابی ورثہ 2006ء

***پنجابی ورثہ 2006ء*** موسیقی کے جلسوں پر مبنی دورے کا نام ہے۔ یہ دورے کمل ہیرِ، منموہن وارث اور سنگتر کے تھے۔ اس جلسے کو ہرشے سنٹر پر راست ریکارڈ کیا گیا اور پلاسما ریکارڈز کی جانب سے ڈی وی ڈی اور سی ڈی کی شکل میں جاری کیا گیا۔ یہ دورہ 34 شہروں پر محیط تھا (8 کینیڈا میں، 7 یورپ میں، تین آسٹریلیا میں اور 16 ریاستہائے متحدہ امریکا میں)۔ یہ *پنجابی ورثہ* کے سب سے بڑے اور کامیاب دوروں میں ایک تھا۔ اس دورے کے بعد سنگتر کا کہنا تھا:
**ہمارے پاس دنیا بھر کے لوگوں سے ملنے کا بہتر وقت گذرا ہے۔ ہمیں اپنے مداحوں کی کافی عزت ملی اور کچھ تاحیات دوستیاں اس دورے سے ملی ہیں۔ ہم لوگوں کا دل بہلاتے ہیں اور ایسے لوگوں سے سماجی تبدیلی کی سوچ کافی دور کی ہے، مگر ہم سنتے ہیں کہ ہمارے نغمے اور موسیقی سماج کو مثبت انداز میں متاثر کیے ہیں، اس سے یہ معنی خیز بنتا ہے۔ ہم ان سب کا شکریہ ادا کرتے ہیں جو ہمارے جلسوں میں شریک ہوئے ہیں اور ہمارے پیشہ ورانہ کاموں میں ہمیشہ حوصلہ فراہم کرتے رہے ہیں۔**


## نغموں کی فہرست

## بونس خصوصیات
اس ڈی وی ڈی میں بونس خصوصیات شامل ہیں۔ کئی جلسوں کی ریکارڈنگ جزوی رہی ہے۔ انھیں بونس کے طور پر پیش کیا گیا ہے۔ اس میں کینیڈا کے دورے کے پس منظری باتیں، مداحوں کے بیانات، مینہیٹن کا دورہ، نیو یارک کا کمل ہیر اور منموہن وارث کا دورہ اور کینیڈا کے ڈائناسور دار الحکومت ڈرمہیلر کا دورہ اور اس دورے کے سو سے زائد تصاویر شامل ہیں۔

## ایوارڈ
ای ٹی سی ایوارڈ 2007ء، جسے پنجابی گرامی ایوارڈ سمجھا جاتا ہے، پی اے پی گراؤنڈ جالندھر، پنجاب، بھارت میں ایک جلسے میں تقسیم ہوا۔ منموہن وارث اور پنجابی ورثہ 2006ء وہاں سبھی انعاموں پر قابض تھے۔ اس البم کو سال کا بہترین البم قرار دیا گیا۔ منموہن وارث کو بنے *ہاں پنجابی کیوین* کے لیے “سال کا بہترین گلوکار” قرار دیا گیا۔

## حوالہ جات
مگھی

بائ‌یں|تصغیر|'''مگھی''' کی کھیر
پنجاب میں منایا جانے والا تہوار جو دیگر جگہوں پر مکر سنکرانتی کے نام سے مشہور ہے۔ لوگ گورو دوارا یا مندر جاتے ہیں۔ تہوار سورج کی روشنی میں اضافہ کے ساتھ شروع ہوتا ہے لوگ ایک دوسرے کو بدھایاں دیتے ہیں۔ اس موقع پر مزے دار پکوان تو بنتے ہی ہیں لیکن اس تہورار کی خصوصیت یہ ہے کہ یہ تہوار کھیر کھا کر منایا جاتا ہے۔ اس موقع پر لوگ آپس میں کھیلوں کے مقابلہ جات بھی منعقد کرتے ہیں۔

زمرہ:بھارت میں لوک تہوار
زمرہ:بھارت میں مذہبی تہوار
زمرہ:پنجابی تہوار
زمرہ:پنجابی ثقافت
زمرہ:تہوار
زمرہ:سرمائی تہوار
زمرہ:سکھ تہوار
زمرہ:ہندو تہوار
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
گرو امر داس

**گرو امر داس** (5 مئی 1479 – 1 ستمبر 1574) تیسرے سکھ گرو تھے۔ انھیں 26 مارچ 1552 کو سکھ گرو بنایا گیا۔ امر داس ایک زمین دار تیج بھان بھلا اور ماتا لچھمی کے سب سے بڑے فرزند تھے۔ وہ امرتسر، پنجاب کے قریب ایک گاؤں بسرکے میں پیدا ہوئے۔ امر داس 73 سال کے تھے جب انھیں گرو بنایا گیا۔

## مزید دیکھیے
* گوندول
* انند صاحب

## حوالہ جات

## بیرونی روابط

* DiscoverSikhism – Guru Amar Das Guru Amar Das is the third of the Ten Sikh Gurus. Read about his life and stories here.
* sikhs.org
* sikh-history.com
* srigurugranthsahib.org
* Learn more about Guru Amar Das

زمرہ:1479ء کی پیدائشیں
زمرہ:1552ء میں بھارت
زمرہ:1574ء کی وفیات
زمرہ:پنجابی شخصیات
زمرہ:سکھ گرو
زمرہ:ویکی ڈیٹا سے مختلف مختصر وضاحت
زمرہ:سولھویں صدی کے ہندوستانی فلاسفہ
زمرہ:ضلع امرتسر کی شخصیات
مرگ آسان

**مرگِ آسان** (انگریزی: Euthanasia، یوتھینیزیا) جسے **قطعِ حیات بہ جذبۂ رحم** یا رحم کے تحت قتل (Mercy kill) اور **کریمانہ موت** بھی کہا جاتا ہے طبِ جدید کی ایک اصطلاح ہے جس کے تحت کسی ناقابلِ علاج اور اذیت میں مبتلا مریض کی زندگی ختم کرنے کا اقدام کیا جاتا ہے تاکہ اُسے مزید تکلیف سے نجات دی جا سکے۔ بعض مواقع پر یہ اقدام مریض کی رضا یا اس کے اہلِ خانہ کی خواہش پر انجام دیا جاتا ہے۔

## مفہوم
لغوی اعتبار سے ”Euthanasia“ سے مراد ایسی موت ہے جو درد و تکلیف سے خالی ہو۔ اس کا مفہوم ہے:  تاکہ مریض کو لاحق اذیتوں سے نجات دلائی جا سکے۔

## پس منظر

یوتھییزیا کے اطلاق کی صورتیں عام طور پر ان افراد پر ہوتی ہیں جو ایسی مہلک یا ناقابلِ علاج بیماری میں مبتلا ہوں کہ وہ خود کوئی حرکت نہ کر سکتے ہوں، مسلسل تکلیف میں ہوں، ذہنی یا جسمانی طور پر مفلوج ہو چکے ہوں اور جن کی نگہداشت انتہائی مشکل ہو گئی ہو۔ ایسے مریضوں کو بعض اوقات طبی آلات اور دواؤں کے ذریعے مصنوعی طور پر زندہ رکھا جاتا ہے۔ جب مریض کی تکلیف ناقابلِ برداشت بن جائے اور اس کی حالت میں بہتری کا کوئی امکان باقی نہ رہے تو بعض خاندان یا خود مریض اس کی زندگی کے خاتمے کی اجازت دینا چاہتے ہیں۔

## اقسام
یوتھینیزیا کو عمومی طور پر دو بنیادی اقسام میں تقسیم کیا جاتا ہے:

;عملی یوتھینیزیا (Active Euthanasia)
اس میں طبی ماہرین مریض کو جان بوجھ کر ایسی مہلک دوائیں دیتے ہیں جو اس کی سانس بند کر دیں یا اس کی موت کا سبب بنیں۔ بعض اوقات مصنوعی تنفس کے آلات ہٹا دیے جاتے ہیں تاکہ مریض آسانی سے مر جائے۔

;غیر عملی یوتھینیزیا (Passive Euthanasia)
اس میں مریض کی زندگی کو برقرار رکھنے کے لیے جو ادویات یا آلات استعمال کیے جا رہے ہوں، ان کو روک دیا جاتا ہے۔ اس کے نتیجے میں مریض طبعی طور پر دم توڑ دیتا ہے۔ اس طریقے میں مریض کو براہ راست قتل نہیں کیا جاتا بلکہ اس کی زندگی کی سہولیات واپس لے لی جاتی ہیں۔

## مزید دیکھیے
* ٹیری شائوو

## حوالہ جات

زمرہ:مرگ آسان
زمرہ:اخلاقیات طب
زمرہ:خودکشی کی اقسام
زمرہ:طبی اصطلاحات
کلوروفورم

**کلوروفورم** کو ٹرائی کلورو میتھین بھی کہتے ہیں۔یہ ایک نامیاتی مرکب ہے جس کا فارمولا CHCl3 ہوتا ہے۔ کمرے کے درجہ حرارت پر یہ ایک بے رنگ اور میٹھی سی خوشبو رکھنے والا مائع ہے جو بڑی آسانی سے تبخیر ہو سکتا ہے۔
اندازہ کیا جاتا ہے کہ ہر سال 660,000 ٹن کلوروفورم کرہ ہوائی میں شامل ہو جاتا ہے۔ اس مقدار کا 90 فیصد قدرتی طور پر بنتا ہے کیونکہ کچھ سمندری کائی اور فنگس اسے بنا سکتی ہیں۔ہوا میں اس کی نصف حیات 55 سے 620 دن کی ہوتی ہے۔

## استعمال
ماضی میں اسے جراحی کے لیے مریضوں کو بے ہوش کرنے کے لیے استعمال کیا جاتا تھا۔ آج کل اسے ٹیفلون بنانے کے لیے استعمال کیا جاتا ہے۔ریفریجریٹر کی گیس R-22 بھی کلوروفورم سے بنائی جاتی تھی۔انڈسٹری میں کلوروفورم محلل (solvent) کے طور پر بہت استعمال ہوتا ہے کیونکہ یہ کئی طرح کے تیل، چربی، گریس، ربڑ اور موم کو حل کر سکتا ہے۔

## مزید دیکھیے
*فینولک ایکسٹریکشن
*بلیچنگ پاوڈر

## حوالہ جات

زمرہ:کیمیا
زمرہ:نامیاتی کیمیا
زمرہ:ہالومیتھین
زمرہ:نامیاتی صفرینات
جینشین وائیلٹ

جینشین وائیلٹ (gentian violet) کو کرسٹل وائیلٹ بھی کہتے ہیں۔ یہ ایک رنگین مرکب ہے جو اکثر جراثیم، فنگس اور پیٹ کے کیڑوں کے لیے مہلک ہے۔
[تصغیر|بائیں|[خوردبین سے گرام پوزیٹیو جراثیموں کا نظارہ جنھیں جینشیئن وائیلٹ سے رنگا گیا ہے۔ گرام نیگیٹیو جراثیم جینشین وائیلٹ جذب نہیں کرتے۔]]

ربر اسٹیمپ لگانے کے لیے اسٹیمپ پیڈ پر استعمال ہونے والی سیاہی جینشین وائیلٹ پر مشتمل ہوتی ہے۔
اگر جینشین وائیلٹ کا محلول اتنا تیزابی ہو کہ اس کی پی ایچ ایک سے کم ہو جائے تو جینشین وائیلٹ کا رنگ پیلا ہو جاتا ہے۔ اگر پی ایچ بڑھا کر دو سے زیادہ کر دی جائے تو اصلی رنگ واپس آ جاتا ہے۔

## مزید دیکھیے
* گرام اسٹیننگ

## حوالہ جات

زمرہ:جراثیم کش
زمرہ:سبزداد
زمرہ:ضد پھپھوند
زمرہ:کیمیا
زمرہ:ٹائٹل اسٹائل میں بیک گراؤنڈ اور ٹیکسٹ الائن دونوں کے ساتھ ٹوٹنے والی فہرست کا استعمال کرنے والے صفحات
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:غیر اردو ناموں کے ساتھ سانچے
زمرہ:سانچہ جات برائے بیرونی روابط
زمرہ:نامیاتی صفرینات
فعل مضارع

**فعل مضارع** ایسا فعل جس میں موجودہ (حال) اور آنے والا (مستقبل) دونوں زمانے پائے جائیں۔ 
فعل مضارع عربی میں وہ فعل ہوتا ہے جو موجودہ یا مستقبل کے زمانے میں کسی کام کے ہونے یا کرنے کو ظاہر کرتا ہے۔ اسے انگریزی میں "imperfect verb" یا "present/future tense verb" کہا جا سکتا ہے۔

## فعل مضارع کی وضاحت
نجمہ کتاب پڑھے، اسلم کھانا کھائے، بشرہ سوئے، احمد اسکول جائے، اختر پھول لائے۔ اِن جملوں میں پڑھے، کھائے، سوئے، جائے فعل مضارع کی مثالیں ہیں۔

فعل مضارع عربی زباں میں بھی ایسا ہی ہے اگر آپ امثلہ مع ترکیب دیکھنا چاہتے ہیں تو یہ ربط مفید معلومات رکھتا ہے۔

## فعل مضارع
### فعل مضارع کا مفہوم
ایسا فعل جس میں موجودہ (حال) اور آنے والا (مستقبل) دونوں زمانے پائے جائیں فعل مضارع کہلاتا ہے۔
; یا
وہ فعل جس میں زمانہ حال اور زمانہ مستقبل دونوں زمانوں کا مفہوم پایا جائے اسے فعل مضارع کہتے ہیں۔
; یا
فعل مضارع اُس فعل کو کہتے ہیں جس میں کسی کام کا کرنا یا ہونا فعل حال یا فعل مستقبل دونوں زمانوں میں پایا جاتا ہے۔
### فعل مضارع کی مثالیں
نجمہ کتاب پڑھے، اسلم کھانا کھائے، بشرہ سوئے، احمد اسکول جائے، اختر پھول لائے، اِن جملوں میں پڑھے، کھائے، سوئے، جائے، لائے فعل مضارع ہیں۔
### فعل مضارع بنانے کا قاعدہ
# فعل مضارع بنانے کا قاعدہ یہ ہے کہ مصدر کا ”نا“ دور کر کے ”ے“ لگانے سے فعل مضارع بن جاتا ہے جیسے دیکھنا مصدر سے دیکھے، کھانا مصدر سے کھائے وغیرہ
# مصدر کی علامت ”نا“ دور کرنے سے اگر ”آ“ یا ”وائو“ باقی رہ جائے تو آخر میں ”ئے“ لگانے سے فعل مضارع بن جاتا ہے جیسے آنا مصدر سے آئے۔
### فعل مضارع کی گردان
; آنا اور دیکھنا مصدر سے فعل مضارع کی گردان

## حوالہ جات

زمرہ:اجزائے کلام
زمرہ:اردو قواعد
زمرہ:فعل
زمرہ:قواعد
زمرہ:عربی صرف و نحو
وزن برداری

**وزن برداری** سے درج ذیل مفہوم مراد ہو سکتے ہیں:
* اولمپک وزن برداری، ایک اولمپک کھیل
* وزن کی مشقیں، جسمانی ورزشیں جن میں وزن اٹھائے جاتے ہیں۔

*
زمرہ:ضد ابہام صفحات
زمرہ:ورزش
زمرہ:ویکی ڈیٹا سے مختلف مختصر وضاحت
مارکنڈے کاٹجو

سپریم کورٹ، بھارت کے سابق چیف جج اورپریس آف انڈیاکونسل  سابق چیرپرسن۔

## ابتدائی زندگی

## تعلیم
## حوالہ جات
متفرق افعال

**متفرق افعال** کی تین اقسام ہیں۔ **فعل مضارع** ایسا فعل جس میں موجودہ (حال) اور آنے والا (مستقبل) دونوں زمانے پائے جائیں۔ **فعل امر**ایسا فعل جس میں کام کرنے کا حکم پایا جائے (امر کے معنی حکم کے ہیں)۔ **فعل نہی** اس فعل کو کہتے ہیں جس میں کسی کام سے منع کیا جائے۔ نہی کے معنی روکنا یا منع کرنے کے ہیں۔
## متفرق افعال
### متفرق افعال کی اقسام
متفرق افعال کی مندرجہ ذیل تین اقسام ہیں۔
# فعل مضارع
# فعل امر
# فعل نہی
#### فعل مضارع
ایسا فعل جس میں موجودہ (حال) اور آنے والا (مستقبل) دونوں زمانے پائے جائیں فعل مضارع کہلاتا ہے۔
; یا 
وہ فعل جس میں زمانہ حال اور زمانہ مستقبل دونوں زمانوں کا مفہوم پایا جائے اسے فعل مضارع کہتے ہیں۔
; یا
فعل مضارع اُس فعل کو کہتے ہیں جس میں کسی کام کا کرنا یا ہونا فعل حال یا فعل مستقبل دونوں زمانوں میں پایا جاتا ہے۔
##### فعل مضارع کی مثالیں
نجمہ کتاب پڑھے، اسلم کھانا کھائے، بشرہ سوئے، احمد اسکول جائے، اختر پھول لائے، اِن جملوں میں پڑھے، کھائے، سوئے، جائے، لائے فعل مضارع ہیں۔ 
##### فعل مضارع بنانے کا قاعدہ
* فعل مضارع بنانے کا قاعدہ یہ ہے کہ مصدر کا ”نا“ دور کر کے ”ے“ لگانے سے فعل مضارع بن جاتا ہے جیسے دیکھنا مصدر سے دیکھے، کھانا مصدر سے کھائے وغیرہ
* مصدر کی علامت ”نا“ دور کرنے سے اگر ”آ“ یا ”وائو“ باقی رہ جائے تو آخر میں ”ئے“ لگانے سے فعل مضارع بن جاتا ہے جیسے آنا مصدر سے آئے۔
##### فعل مضارع کی گردان
; آنا اور دیکھنا مصدر سے فعل مضارع کی گردان

#### فعل امر
ایسا فعل جس میں کام کرنے کا حکم پایا جائے اسے فعل امر کہتے ہیں (امر کے معنی حکم کے ہیں)
; یا
وہ فعل جس میں کسی کام کے کرنے کا حکم پایا جائے فعل امر کہلاتا ہے۔
; یا
ایسا فعل جس میں کسی کام کرنے کا حکم دیا جائے اسے فعل امر کہا جاتا ہے۔
##### فعل امر کی مثالیں
بزرگوں کا ادب کرو، بازار سے دوا لائو، ہمیشہ سچ بولو، نماز پڑھو، اِن جملوں میں کرو، لائو، بولو، پڑھو فعل امر ہیں۔
##### فعل امر بنانے کا قاعدہ
مصدر کی علامت نا دور کرنے سے فعل امر بن جاتا ہے جیسے پڑھنا سے پڑھ، لکھنا سے لکھ،، سونا سے سو وغیرہ
##### فعل امر کی گردان
; لکھنا، پڑھنا اور کھانا مصدر سے فعل امر کی گردان

#### فعل نہی
فعل نہی اس فعل کو کہتے ہیں جس میں کسی کام سے منع کیا جائے۔ نہی کے معنی روکنا یا منع کرنے کے ہیں۔
; یا
وہ فعل جس میں کسی کام سے منع کیا جائے یا روکا جائے اسے فعل نہی کہتے ہیں۔
; یا
ایسا فعل جس میں کسی کام کے کرنے سے روکا جائے فعل نہی کہلاتا ہے۔
##### فعل نہی کی مثالیں
مت دوڑ، نہ بول، مت جا، نہ ستا، مت کھا، مت بیٹھو، نہ کرو وغیرہ
##### فعل نہی بنانے کا قاعدہ
فعل امر سے پہلے نہ یا مت لگا دینے سے فعل نہیں بن جاتا ہے جیسے کھانا مصدر سے کھا فعل امر بنتا ہے اور نہ کھا یا مت کھا فعل نہی بن جاتا ہے۔
##### فعل نہی کی گردان

## حوالہ جات

زمرہ:اجزائے کلام
زمرہ:اردو قواعد
زمرہ:فعل
زمرہ:قواعد
زمرہ:مجارستانی زبان
زمرہ:مغربی جرمن زبانیں
فنا نانپاروی

** فنا نانپاروی ** کا اصل نام محمد احسان الحق تھا اور آپ کی پیدائش1905ءمیں شہر نانپارہ ضلع بہرائچ میں ہوئی تھی۔ آپ کے والد کا نام کریم بخش تھا ۔
## حالات
** فنا نانپاروی** کی ابتدائی تعلیم نانپارہ میں ہی ہوئی اور مڈل تک کی تعلیم نانپاروی میں ہی حاصل کی ،پھر بعد میں دینی تعلیم کے حصول کے لیے بریلی کے مدرسہ منظر السلام میں داخلہ لیا اور کئی سال تک تعلیم حاصل کی لیکن چند وجوہات کی وجہ سے گھر واپس آ گئے اور پھر کورس نہیں مکمل کر سکے۔ بعد میں تحصیل نانپارہ میں عرائض نوسی اپنا ذریعہ معاش بنایا اور تادم آخر اسی شغل کو جاری رکھا۔ آپ کو اردو ادب سے گہرا لگاو تھا۔ آپ استاد شاعر اصغر ؔ نانپاروی کے شاگرد تھے۔ فنا نانپاروی نے غزلیں ،نعتیں،منقبت وغیرہ لکھی۔ فنا نانپاروی بہرائچ اور نانپارہ کی ادبی نشتوں اور مشاعروں میں اکثر شرکت کرتے تھے اور داد و سخن حاصل کرتے تھے۔ ایک حادسہ کے سبب آپ کے ایک پیر میں مشتقلاََ لنگ پیدا ہو گیا تھا اور بعد میں فالج ہوجانے سے چلنے پھرنے سے اور تحریری کاموں سے معذور ہو گئے تھے۔ 
## ادبی شخصیات سے رابطہ
فنا نانپاروی شہر نانپارہ اور ضلع بہرائچ کے مشہور شاعر تھے اور آپ کا نانپارہ اور بہرائچ کے تمام شاعروں سے گہرا رابطہ تھا۔ ایمن چغتائی نانپاروی، واصف القادری نانپاروی، مہشر نانپاروی، غوث نانپاروی، ڈاکٹر نعیم اللہ خیالی، شفیع بہرائچی، ڈاکٹر عبرت بہرائچی، وصفی بہرائچی، بابا جمال ،حکیم اظہر وارثی، شوق بہرائچی، رافعت بہرائچی ،شہرت بہرائچی وغیرہ سے گہرارا تعلوق تھا۔ اور آپ ہمیشہ بہرائچ اور نانپارہ کی ادبی محفلوں میں شرکت کرتے تھے۔ شاعر و ادیب شارق ربانی نے آپ کی تفصیلات کو یکجا کر کے 2014ء میں ہندی روزنامہ ہندوستان میں اردو ادب اور بہرائچ کے نام سے شائع ہوئے ایک سلسلہ میں شائع کرائی۔ شاعر و ادیب شارق ربانی کا کہنا ہے کہ فنا نانپاروی نے اردو ادب کی کافی خدمت انجام دی۔ فنا کے انداز بیان میں جملہ شاعرانہ محاسن نظر آتے ہیں۔ اس میں معنی آفرینی بھی ہے اور غزل کا بہترین رنگ اور آہنگ بھی۔

## تصنیف
آپ کی وفات کے بعد آپ کے فرزند محمد نظام الحق نے آپ کی غزلوں کا ایک مجموعہ **نغمات فنا**کے نام سے شائع کرایا ۔
## وفات
فنا نانپاروی کی وفات 14جون 1976ء کو نانپارہ میں ہوئی تھی اور تدفین بھی نانپارہ کے قبرستان میں ہوئی جس میں کثیر تعداد میں لوگو ں نے شرکت کی تھی۔
## نمونہ کلام

## حوالہ جات
* ہندی روزنامہ ہندوستان بہرائچ میں شائع مضمون 2014
* نغمات فنا از فنا نانپاروی 

زمرہ:1905ء کی پیدائشیں
زمرہ:1976ء کی وفیات
زمرہ:اتر پردیش کے شعرا
زمرہ:بھارتی اردو شعرا
زمرہ:بہرائچ کی شخصیات
زمرہ:بہرائچ کے شعراء
جتی (پاپوش)

تصغیر|ایک نو عمر لڑکی پنجابی سُوٹ کے ساتھ پنجابی جُتی پہنے ہوئے
جتیاں|تصغیر
**جُتّی** () یا **پنجابی جتی** () پاپوش کی ایک قسم ہے جو شمالی ہند اور اس کے پڑوسی خطوں میں عام ہے۔ یہ جتیاں عموماً چمڑوں سے بنائی جاتی ہیں اور ان پر بھاری نقاشی کی جاتی ہے۔ پہلے ان پر سونے اور چاندی کے تاروں کا کام ہوتا تھا لیکن موجودہ دور میں ربڑ سول کی جوتیاں رائج ہیں۔ پنجابی جتی کے علاوہ مقامی طرز کے دیگر پاپوش بھی بنائے جاتے ہیں۔ دستکاری سے مزین جتیوں کے لیے امرتسر اور پٹیالہ اہم تجارتی مراکز سمجھے جاتے ہیں، جہاں سے جتیوں کے تاجر دنیا بھر میں آباد سکھوں کو برآمد کرتے ہیں۔ جتیوں کی مختلف مقامی شکلیں رائج ہیں، عموماً جتیوں کی شکل سازی کا انحصار جتی ساز پر ہوتا ہے۔ ان میں عموماً مسطح سول لگائے جاتے ہیں اور مردانہ و زنانہ دونوں قسم کی جتیاں یکساں ہوتی ہیں تاہم مردانہ جتیاں پنجابی روایتی موچھوں کی طرح زیادہ نوکیلی ہوتی ہیں اور بعض زنانہ جتیاں ایڑھی کی جانب سے کھلی ہوتی ہیں۔ عرصے سے پنجاب میں یہ جتیاں تقریبات اور بالخصوص شادی کی تقریبوں میں پہنی جاتی ہیں جبکہ سادہ جتیاں عموماً روزمرہ استعمال میں پہننے کا رواج ہے۔

پنجابی زبان کے بہت سے لوک گیتوں میں ان جتیوں کا تذکرہ ملتا ہے۔

## مزید دیکھیے
* Mojari - اسی خطے کا دوسرا مشابہ جوتا

## حوالہ جات

## بیرونی روابط

* 

زمرہ:بھارتی چمڑا صنعت
زمرہ:پاکستانی پاپوش
زمرہ:پنجابی ثقافت
زمرہ:پنجابی لباس
زمرہ:جوتے
زمرہ:ہندوستانی پاپوش
زمرہ:ویکی ڈیٹا سے مطابقت رکھنے والی مختصر تفصیل
زمرہ:مغلیہ فن
بھنگڑا (رقص)

[متبادل=|بائیں|تصغیر|250x250پکسل| [پنجاب، بھارت|پنجاب، انڈیا میں بھنگڑا]]
**بھنگڑا** پنجاب کے روایتی لوک رقص کی ایک قسم ہے، جس کی ابتدا پنجاب، پاکستان کے علاقے سیالکوٹ سے ہوتی ہے۔  یہ کٹائی کے موسم میں کیا جاتا ہے۔ مینوئل (2001ء) کے مطابق، بھنگڑا خاص طور پر ویساکھی کے تہوار سے وابستہ ہے۔ 

رقص کرتے ہوئے، کئی رقاص زور دار ٹانگیں مارتے ہیں، چھلانگ لگاتے ہیں اور جسم کو موڑتے ہیں- اکثر اوپر اٹھائے ہوئے، زور سے بازو یا کندھے کی حرکت کے *[[بولیاں (اشعار)|ساتھ- بولیان]]* کہلانے والے مختصر گانوں کے ساتھ اور سب سے نمایاں طور پر، *ڈھول* کی تھاپ پر سر والا ڈرم)۔ ایک سرے پر بھاری بیٹر سے مارا جاتا ہے اور دوسرے سرے پر ہلکی چھڑی کے ساتھ، *ڈھول* موسیقی کو سنکوپٹڈ (کمزور دھڑکنوں پر لہجے)، جھومتے ہوئے تال کے کردار سے متاثر کرتا ہے جو عام طور پر بھنگڑا موسیقی کا خاصہ رہا ہے۔ ایک پُرجوش پنجابی رقص، بھنگڑا پنجاب کے کسانوں کے ساتھ ثقافتی اور فرقہ وارانہ جشن کے طور پر شروع ہوا۔ اس کے جدید دور کے ارتقا نے بھنگڑے کو اپنی روایتی پنجابی جڑوں کو برقرار رکھنے کی اجازت دی ہے، جبکہ مقبول موسیقی اور ڈی جے، گروپ پر مبنی مقابلوں اور یہاں تک کہ اسکولوں اور اسٹوڈیو میں ورزش  اور رقص کے پروگراموں میں انضمام کے لیے اس کی رسائی کو وسیع کیا ہے۔ 
تصغیر| پنجابی بھنگڑا رقاص

## آج بھنگڑا
بھنگڑا مردانہ اقدار کے بہت گہرے سیٹ سے جڑتا ہے۔ ان میں سے زیادہ تر اقدار محنت، صنعت اور زراعت میں خود کفالت، ذاتی، سیاسی اور فوجی کوششوں میں وفاداری، آزادی اور بہادری کے ذریعے طے کی گئی ہیں۔ اور جوانمردی، جوش اور عزت کی نشو و نما اور اظہار عام موضوعات ہیں۔  *بھنگڑے* نے مردانہ کارکردگی اور مردوں اور عورتوں کے درمیان فرقہ وارانہ رقص دونوں کا حوالہ دیا۔  گذشتہ 30 سالوں میں، بھنگڑا پوری دنیا میں قائم ہوا ہے۔ ہپ ہاپ، ہاؤس اور ریگے کی موسیقی کے انداز کے ساتھ مل جانے کے بعد یہ مقبول ایشیائی ثقافت میں ضم ہو گیا ہے۔  کچھ بھنگڑے کی چالوں کو وقت کے ساتھ ڈھال لیا اور تبدیل کیا گیا ہے لیکن اس کے مرکز میں ثقافتی شناخت اور روایت کا احساس باقی ہے۔  ہم دیکھتے ہیں کہ بھنگڑا بنیادی طور پر پنجابی ثقافت میں ہوتا ہے۔ بہت سے لوگ شادیوں، پارٹیوں اور ہر طرح کی تقریبات میں خوشی اور تفریح کے ذریعہ کے طور پر بھنگڑے کی نمائش کرتے ہیں۔

بہت سے لوگ بھنگڑے کو ورزش کے ذریعہ بھی بناتے ہیں، یہ جم کا ایک بہترین متبادل ہے۔ روایتی طور پر، بھنگڑا مرد رقص کرتے ہیں لیکن اب ہم اس رقص میں مرد اور خواتین دونوں کو حصہ لیتے ہوئے دیکھتے ہیں۔ دنیا بھر میں بھنگڑے کے مقابلوں کے ساتھ، ہم دیکھتے ہیں کہ ہر طرح کے لوگ ان مقابلوں میں حصہ لیتے ہیں۔

## حوالہ جات

## مزید دیکھیے

* بھنگڑا سلطنت
* ڈھول
* پنجابی لوک رقص
* گِدھا
* پنجاب کی موسیقی

زمرہ:دیسی ثقافت
زمرہ:بھنگڑا (موسیقی)
زمرہ:پاکستان میں رقص
زمرہ:ہندوستان کے رقص
زمرہ:پنجابی الفاظ اور جملے
زمرہ:پنجاب کے لوک رقص
زمرہ:پنجابی ثقافت
پہلوانی

**پہلوانی** (اردو/شاہ مکھی: ، ، ، ) یا **کُشتی** (، ،  شاہ مکھی: ، ، ) جنوبی ایشیا میں کشتی کی ایک قسم ہے۔ پہلوانی کو مغلیہ سلطنت میں متعارف کرایا گیا۔ اس میں مقامی ملا-یدھا اور ایرانی بستانی کو ضم کر دیا گیا۔ پہلوانی کا لفظ بھی فارسی الفاظ پہلوانی اور کُشتی سے اخذ کیا گیاہے۔

## مزید دیکھیے

* اکھاڑا
* Boli Khela
* گتکا
* Inbuan
* کبڈی
* List of Pehlwani wrestlers
* ملاکھڑا
* Malla-yuddha
* Mongolian wrestling
* Mukna
* Pahlevani and zoorkhaneh rituals
* Vajra-mushti
* Wrestling in India
* Pehlivan

## حوالہ جات

## بیرونی روابط
* The Wrestler’s Body: Identity and Ideology in North India
* Pakistan's pehlwans wrestle to survive
* Pakistan Image Building: History of Kushti
* Dara Singh In The Wrestling Observer Hall of Fame
* Great Gama
* Upper Crust: Badam-Doodh & Kolhapuri Kusti!
* The Art of Pehlwani
* Fighting Scene in Indian Cinemas

زمرہ:بھارت کے روایتی کھیل
زمرہ:بھارت میں کشتی
زمرہ:بھارتی ایجادات
زمرہ:بنگلا دیشن کے روایتی کھیل
زمرہ:پاکستان کے روایتی کھیل
زمرہ:پاکستان میں کشتی
زمرہ:جنوبی ایشیا سے شروع ہونے والے کھیل
زمرہ:سندھی کھیل
زمرہ:لوک کشتی کے انداز
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہندوستان میں شروع ہونے والے کھیل
زمرہ:ہندوستانی حربی فنون
اسلم پہلوان

**اسلم پہلوان** 1927ء میں پیدا ہوئے۔ وہ پاکستانی پیشہ ور پہلوان تھے۔ انھوں نے پہلوانی کا آغاز حمید پہلوان اور گاما پہلوان کے شاگرد کے طور پر شروع کیا۔ تمغا حسن کارکردگی برائے کھیل پانے والے اسلم پہلوان 1989ء میں فوت ہوئے۔

## بیرونی روابط
* .

زمرہ:1927ء کی پیدائشیں
زمرہ:1989ء کی وفیات
زمرہ:پاکستانی پیشہ ور پہلوان
زمرہ:تمغائے حسن کارکردگی وصول کنندگان
زمرہ:کشمیری نژاد پاکستانی شخصیات
زمرہ:پنجابی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:بیسویں صدی کے پیشہ ور پہلوان
پریم چند ڈیگرا

**پریم چند ڈیگرا** یا **پریم چند ڈوگرا** بھارت میں پنجاب کے شہر ہوشیارپور سے تعلق رکھنے و الے پیشہ ور تن ساز ہے۔ 1990ء میں حکومت نے انھیں پدم شری اعزاز سے نوازا۔

## حوالہ جات

## بیرونی روابط
* http://sportal.nic.in
* IFBB Award Presentations
* http://www.youtube.com/watch?v=MCdhecv0ZhQ

زمرہ:1955ء کی پیدائشیں
زمرہ:بقید حیات شخصیات
زمرہ:بھارتی تن ساز
زمرہ:پدم شری وصول کنندگان
زمرہ:ہوشیار پور کےلوگ
زمرہ:ارجنا اعزاز یافتگان
زمرہ:کھیلوں میں پدم شری وصول کنندگان
زمرہ:ویکی ڈیٹا سے مطابقت رکھنے والی مختصر تفصیل
پنجاب میں ہندو تہواروں کی فہرست

ذیل میں ان ہندو تہواروں کی فہرست درج ہے جو خطہ پنجاب میں منائے جاتے ہیں۔ ماگھی اور بیساکھی شمسی تہوار ہیں جبکہ بقیہ تہوار پنجابی کیلنڈر کے قمری مہینوں کے مطابق منائے جاتے ہیں۔

## جائزہ
پنجابی ہندو اپنے تہواروں کو منانے کے لیے پنجابی کیلنڈر کی پیروی کرتے ہیں۔

## اہم ہندو پنجابی تہواروں کی فہرست

## دیگر تہوار
مذکورہ بالا تہواروں کے علاوہ پنجابی ہندو پنجاب کے دوسرے تہوار مثلاً پتنگوں کا بسنت تہواراور تیج وغیرہ بھی مناتے ہیں۔

## نگار خانہ

File:Mahadev-Nageshwar.jpg|شیو بھگوان کا مجسمہ / ناگیشور مندر
File:Durga Puja DS.jpg|درگا پوجا
File:Baby Krishna Sleeping Beauty.jpg|کرشن عہد طفولت میں
|دیوالی کا دیا
File:Sanjhi mata ji.jpg|سانجھی ماتا
File:Ravana fizzles.jpg|راون کا پتلا


## مزید دیکھیے
* پنجابی تہوار
* پنجابی کیلنڈر
* خطۂ پنجاب
* پنجابی ہندو

## حوالہ جات

## بیرونی روابط
* 

زمرہ:بھارت میں تہواروں کی فہرستیں
زمرہ:پنجابی ثقافت
زمرہ:مذہبی تہواروں کی فہرستیں
زمرہ:ہندو تہوار
زمرہ:ہندومت متعلقہ فہرستیں
زمرہ:ویکی ڈیٹا سے مختلف مختصر وضاحت
پردومن سنگھ برار

**پردومن سنگھ برار** (15 اکتوبر، 1927ء – 22 مارچ ،2007ء) ایک سابقہ بھارتی کھلاڑی جو گولہ اندازی اور ڈسکس میں مہارت رکھتے تھے۔ وہ ان چند بھارتیوں میں سے ایک تھے جنھوں نے ایشیائی کھیلوں میں ایک سے زیادہ طلائی تمغے حاصل کیے۔

## کھیل
برار گولہ اندازی اور قرص پھینکنے کے مقابلوں میں بھارت کے 1950ء کی دہائی کے قومی چیمپئن بنے۔ برار نے قومی گولہ اندازی میں پہلی بار چینائی 1958ء میں اور قومی قرص پھینکنے کے مقابلے میں 1954ء، 1958ء اور1959ء میں تمغے جیتے۔ ایشیائی کھیل 1954ء، منیلا میں، گولہ اندازی اور قرص پھینکنے کے مقابلوں میں طلائی تمغے جیتے، یوں یہ کارنامہ کرنے والے پہلے ایشیا کے کھلاڑی بنے۔ برار نے اپنی کارکردگی برقرار رکھی اور ایشیائی کھیل 1958،ٹوکیو میں، گولہ اندازی کے مقابلے م میں طلائی تمغا اور قرص پھینکنے کے مقابلوں میں کانسی کا تمغا جیتا۔ آخری بار ایشیائی کھیل 1962، جکارتا میں شرکت کی جہاں برار نے، قرص پھینکنے کے مقابلوں میں نقری تمغا حاصل کیا، یوں برار نے کل 5 تمغے، 3 ایشیائی کھیلون میں حاصل کیے۔ ان کو کھیلوں میں اعلی کارکردگی پر حکومت بھارت نے 1999ء میں ارجنا ایوارڈ عطا کیا۔

## وفات
برار، 1980ء کی دہائی کی ابتدا میں ایک حادثے کے بعد مفلوج ہو گئے، 22 مارچ 2007ء کو طویل علالت کے بعد آبائی گاؤں، پنجاب میں وفات پا گئے۔ وفات کے وقت مالی طور پر انتہائی غربت میں زندگی بسر کر رہے تھے۔

## مزید دیکھیے
* ایشیائی کھیل
* تمغاجات ایشیائی کھیل 1954
* تمغاجات ایشیائی کھیل 1958
* تمغاجات ایشیائی کھیل 1962

## حوالہ جات

زمرہ:1927ء کی پیدائشیں
زمرہ:1962ء ایشیائی کھیلوں میں تمغا یافتگان
زمرہ:2007ء کی وفیات
زمرہ:بھارتی پنجاب سے کھیل کی شخصیات
زمرہ:بھارتی مرد کھلاڑی
زمرہ:پنجاب (بھارت) کی شخصیات
زمرہ:ایشیائی کھیل 1954ء میں تمغا یافتگان
زمرہ:ایشیائی کھیل 1958ء میں تمغا یافتگان
زمرہ:ارجنا اعزاز یافتگان
زمرہ:ایشیائی کھیلوں میں طلائی تمغا یافتگان بھارتی
حنیف پہلوان

**حنیف پہلوان** کے باپ کا نام احمد راجا خان تھا۔ وہ مہند گاؤں، ضلع غازی پور (اتر پردیش) میں اٹھارویں صدی کے آخر میں پیدا ہوا۔ برطانوی ہند میں حنیف پہلوان نے کلکتہ پولیس محکمے میں نوکری بھی کی۔ انھوں نے 1918ء میں بنگال ریسلنگ چیمپئن شپ جیتی اور پھر 1940ء تک چیمپئن رہے۔ وہ گاما پہلوان کے دوست بھی تھے۔ حنیف پہلوان 1942ء میں فوت ہوئے۔ اُن کے بیٹے سمیع اللہ خان نے باپ کے کہنے پر پہلوان کا ٹائٹل اپنایا۔

زمرہ:1942ء کی وفیات
زمرہ:سال پیدائش غیر موجود
زمرہ:ہندوستانی پہلوان
اکرم پہلوان

**اکرم پہلوان** کو اکی پہلوان کے طور پر بھی جانا جاتا ہے۔ وہ بھولو برادران کا حصہ رہے ہیں، بھولو برادران 1960ء کی دہائی میں پہلوانوں کی ایک ٹیم تھی۔

## ریسلنگ میں
* **عرفیت**
* * اکی پہلوان
* * شیر

## حوالہ جات

زمرہ:1930ء کی پیدائشیں
زمرہ:1987ء کی وفیات
زمرہ:پاکستانی پیشہ ور پہلوان
زمرہ:کشمیری نژاد پاکستانی شخصیات
زمرہ:پنجابی شخصیات
زمرہ:ویکی ڈیٹا سے مختلف مختصر وضاحت
زمرہ:بیسویں صدی کے پیشہ ور پہلوان
آشیش ہوڈا

**آشیش ہوڈا** (پیدائش 20 ستمبر 1989ء) ایک بھارتی کرکٹ کھلاڑی ہیں جو ہریانہ کرکٹ ٹیم کے لیے کھیلتے ہیں۔

## حوالہ جات

## خارجی روابط
* 

زمرہ:1989ء کی پیدائشیں
زمرہ:بقید حیات شخصیات
زمرہ:بھارت کے کرکٹ کھلاڑی
زمرہ:روہتک کی شخصیات
زمرہ:ہریانہ کے کرکٹ کھلاڑی
زمرہ:ہریانہ ٹیم کے کرکٹ کھلاڑی
زمرہ:ویکی ڈیٹا سے مطابقت رکھنے والی مختصر تفصیل
رنجن گپتا

**رنجن گپتا** (پیدائش 11 دسمبر 1980ء) ایک بھارتی کرکٹ کھلاڑی ہیں۔ انھوں نے دہلی کرکٹ ٹیم اور ہریانہ کرکٹ ٹیم کے لیے اور درجے کا کرکٹ کھیلا ہے۔ وہ 2000ء اور 2005ء کے بیچ کافی فعال تھے۔

## حوالہ جات

## مزید دیکھیے
* دہلی کے کرکٹروں کی فہرست

## حوالہ جات

## خارجی روابط
* 

زمرہ:1980ء کی پیدائشیں
زمرہ:بقید حیات شخصیات
زمرہ:بھارت کے کرکٹ کھلاڑی
زمرہ:دہلی کے کھلاڑی
زمرہ:دلی کے کھلاڑی
زمرہ:دہلی ٹیم کے کرکٹ کھلاڑی
زمرہ:ہریانہ ٹیم کے کرکٹ کھلاڑی
زمرہ:ویکی ڈیٹا سے مختلف مختصر وضاحت
ویویک اگروال

**ویویک اگروال** (3 جنوری 1962ء – 26 اپریل 1993ء) بھارت کے ایک کرکٹ کھلاڑی تھے۔ وہ دائیں ہاتھ کے بلے باز تھے جنھوں نے ہریانہ کرکٹ ٹیم کے لیے کھیلا تھا۔ ان کی پیدائش میرٹھ میں ہوئی تھی۔

اگروال نے اول درجے کے کھیل میں 1982–83 میں بنگال کرکٹ ٹیم کے خلاف شروعات کی تھی۔ افتتاحی ترتیب کے حساب سے انھوں نے 18 رن پہلی اننگز میں بنائے اور دوسری اننگز میں وہ صفر پر آؤٹ ہو گئے تھے۔

وہ انڈین ایئرلائنز کے پرواز ہمقدم کے طور پر کام کر رہے تھے اور انڈین ایئرلائنز پرواز 491 میں وہ سوار تھے جو 26 اپریل 1993ء کو اورنگ آباد (مہاراشٹر) سے نکلنے کے تھوڑی ہی دیر بعد زمین پر گرکر تباہ ہو گئی۔ وہ ان 55 افراد میں سے تھے جو اس حادثے میں ہلاک ہو گئے تھے۔

## حوالہ جات

## خارجی روابط
* کرکٹ کا وثیقہ ویویک اگروال پر

زمرہ:1962ء کی پیدائشیں
زمرہ:1993ء کی وفیات
زمرہ:بھارت کے کرکٹ کھلاڑی
زمرہ:میرٹھ کی شخصیات
زمرہ:میرٹھ کے کھلاڑی
زمرہ:ہریانہ ٹیم کے کرکٹ کھلاڑی
زمرہ:ویکی ڈیٹا سے مختلف مختصر وضاحت